Maharashtra Results: चुनाव परिणाम के बाद बोले NCP प्रमुख शरद पवार- 'रिजल्ट ने यह साबित कर दिया कि...'  
पवार बोले- लोगों ने हमें विपक्ष में बैठने का अवसर दिया
बोले-  हम अपना काम कुशलता से करेंगे
महाराष्ट्र चुनाव में NCP को मिली 54 सीटें
Sharad Pawar, Nationalist Congress Party (NCP) President, in Baramati: Our role is, that people have given us the opportunity to sit in the Opposition and not form the govt. We will carry out our work efficiently. #Maharashtrapic.twitter.com/Tyrubj6ghJ

इस बीच NCP प्रमुख शरद पवार ने कहा कि हमारी भूमिका यह है कि लोगों ने हमें सरकार नहीं बनाने और विपक्ष में बैठने का अवसर दिया है. हम अपना काम कुशलता से करेंगे. बता दें कि 2014 के मुकाबले इस चुनाव में शरद पवार की पार्टी NCP की सीटों में सबसे अधिक वृद्धि हुई है, जबकि भाजपा के सीटों में कमी आई है. 
इस बीच NDTV से बात करते हुए NCP प्रमुख शरद पवार ने कहा कि बीजेपी ने पहले दिन से माहौल बनाया कि चुनाव वन साइडेड है. उन्होंने ऐसा माहौल बनाया कि मैदान में सामने कोई नहीं है. रिज़ल्ट के बाद ये साबित हो गया कि लोग नाराज़ हैं. लोगों ने हमें समर्थन दिया. अगर आगे हम और मेहनत करेंगे तो बदलाव कर पाएंगे. उन्होंने कहा कि इस चुनाव में लोगों ने हमें विपक्ष में बैठने का आदेश दिया है. हम किसी के साथ नहीं जाएंगे, जिनका नाम आपने लिया. ये स्टेट का चुनाव था. जब देश का चुनाव था तब मोदी जी ने 370 का मुद्दा उठाया. लेकिन इन चुनावों में इसका कोई फ़ायदा नहीं हुआ. हमने लोगों से पूछा कि 370 चाहिए या किसानों का लाभ? 370 चाहिए या रोज़गार?